**Deuteronomium 6:6-9**

**Jou hart vol liefde vir die HERE**

**moet saamgaan met ‘n lewe gerig deur die Woord van die HERE.**

**Januarie 2022**

*Ps-vooraf*  Ps 5: 1, 2, 3

**Ontmoetingsdiens.**

***Votum.***

**“Ons slaan ons oë op na die berge: waar sal ons hulp vandaan kom?**

**Ons hulp is van die HERE wat hemel en aarde gemaak het.”**

**Amen**

***Seëngroet***

**Gemeente van ons Here Jesus:**

**“Genade vir julle en vrede van God die Vader**

**en onse Here Jesus Christus,**

**Amen.”**

***Lofprysing*** – Ps 84: 1, 3, 6

***Geloofsbelydenis***

**Verootmoediging en Versoeningsdiens.**

Kom ons Luister na die Woord van die HERE in Eks 20

***Psalm na die wet*** – Ps 119: 1, 2

***Gebed om skuldbelydenis en verligting.***

***Psalm na gebed*** – Ps 119: 5, 6, 7

**Woorddiens.**

***Skriflesing:*** Deut 6:4-9

***Fokus:*** vers 6-9

* Sê net vinnig weer iets oor die Konteks van Deuteronomium.
* Sê vinnig iets oor die aard van Deuteronomium – Dis Moses se preek.
* Sê vinnig iets oor die plek in die boek.
* Sê vinnig iets oor ***vers 4-5*** se fondament-gebod.

***Skrif-verklaring***

**Inleiding**

Geliefdes saam met my hart vol liefde vir-ie HERE

***Deut 6:4-5*** se fondament-gebod

moet altyd gaan:

my lewe gerig deur-ie Woord van-ie HERE.

*Verduidelik*

Ons kan ook sê:

My God-gesentreerde hart

moet altyd saam gaan met ‘n Woord-gefundeerde lewe.

En dan raak Woord-gefundeerd jou totale lewe.

*Verduidelik*

Dit raak jou persoonlike lewe

Dit raak jou gesinslewe

Dit raak jou lewe as jy buite jou gesin

in-ie publieke domein in gaan.

En-is presies hieroor

dat Moses in ***Deut 6:6-9*** preek.

*Verduidelik[[1]](#footnote-1)*

Verlede week in ***vers 4-5***

was ons by die fontein-gebod

waaruit al-ie ander gebooie voortvloei.

Dis-ie fondament-gebod

waarop al-ie ander staan.

Dis-ie fondament-gebod

wat ons al-ie ander reg laat verstaan en doen.

Hierdie fondament-gebod wys

da-die HERE se wet nooit hierdie uitwendige

formalistiese wettiese

pligpleging is nie.

Wan-die fondament is:

*“Hoor, Israel, die HERE onse God is ‘n enige HERE.*

*Daarom moet jy die HERE jou God liefhê*

*met jou hele hart en met jou hele siel en met al jou krag.”*

*Opmerking*

En verlede week kon ons ingaan op

hoe hierdie ons raak.

Maar dit bring ons by ***vers 6-9***.

So wa-doen Moses hier?

*Verduidelik[[2]](#footnote-2)*

Wel hy wys

wat altyd saam met liefde vir-ie HERE moet gaan.

Dis ‘n Lewe gerig deur-ie Woord van-ie HERE.

*Opmerking[[3]](#footnote-3)*

**I** In jou persoonlike lewe. ***Vers 6***.

**II** In jou gesinslewe. ***Vers 7***

In ***vers 8-9*** hamer Moses-it in.

Jou persoonlike lewe ***en*** in jou gesinslewe

moet Woord-gefundeerd wees.

**III** In-ie laaste deel van ***vers 9*** wys hy ons

da-dit nie anders word

as jy uit jou huis deur-ie stadspoort

in-ie stad in die publieke lewe in gaan nie.

Dan gel-dit nog al-ie pad:

Met liefde vir-ie HERE in jou hart

moet jy radikaal Woord-gefundeerd leef.

En dit gaan ons tema wees.

|  |
| --- |
| **Jou hart vol liefde vir-ie HERE**  **moet saamgaan met ‘n lewe gerig deur-ie Woord van-ie HERE.** |

Of:

|  |
| --- |
| **God-gesentreerd**  **moet altyd saamgaan met Woord-gefundeerd.** |

En dan verander-ie HERE jou lewe hiermee

**I** in jou persoonlike lewe

**II** in jou gesinslewe

**III** en in jou publieke lewe.

Maar voor ons hierop ingaan

moet ons net eers stilstaan by iets

waarby ons verlede week ook was.

**1.** En-is-**ie krisis in ons harte**.

**A.** Dis deel van Moses se ***Deut***-preek.

Hy wys-it vir ons.

*Bewys[[4]](#footnote-4)*

**I** In Deut 5:29 vertel hy

hoe die HERE ons harte sien:

*“Ag, as hulle maar so ‘n hart gehad het*

*om My te vrees ...”*

Maar ons het nie.

**II** Dis hoekom Moses ons in Deut 10:16 oproep met:

*“Besny dan die voorhuid van julle hart ...”*

Maar Israel in-ie OT doen-it nie.

*Opmerking*

En dan-s-it net onmoontlik.

Ons kan dan nie leef nie

me-die HERE se fondament-gebod van

*“jy moet die HERE jou God liefhê met jou hele hart ...”*

**III** Dis hoekom Deut 31:16 ‘n stuk profesie in Moses se preek is

waarin-ie HERE deur Moses sê:

*“Kyk, jy ontslaap met jou vaders,*

*en hierdie volk sal opstaan,*

*en hulle sal die vreemde gode van die land*

*waarheen hulle gaan ... agternahoereer en My verlaat ...”*

*Toepassing*

En Israel se geskiedenis van Rigters-2Konings

vertel hierdie storie oor en oor.

Dis Israel se krisis.

Hulle wil nie die HERE lief hê nie.

Hulle kan ook nie.

Dis ook ons krisis.[[5]](#footnote-5)

*Bewys*

Gen 6:5 sê dat *“al die versinsels*

*wat ons in ons harte bedink, altyddeur net sleg is ...”*

En nie liefde is nie.

**B.** En dan?

*Verduidelik[[6]](#footnote-6)*

Wel sonder ‘n hart vol liefde vir-ie HERE

gaan ons ook-ie wil leef met:

die HERE se Woord rig my totale lewe nie.

Ja sonder God-gesentreerd

is-aar ook-ie Woord-gefundeerd nie.

*Bewys*

Ons sien-it byvoorbeeld in Rom 8:7

waar Paulus sê:

*“wat die vlees bedink ...”*

*Verduidelik*

En-is Paulus se manier van praat

oor ons verdorwe harte.

En-an sê hy:

*“wat die vlees bedink is vyandskap teen God;*

*want dit* *onderwerp hom nie aan die wet van God nie,*

*want dit kan ook nie.”*

*Verduidelik*

So ek in-ie vlees met my verdorwe hart

het nie liefde vir-ie HERE nie.

Wat ek bedink is *“vyandskap teen God ...”*

En dan-s-aar ook niks van Woord-gefundeerd nie.

Want ek *“onderwerp my nie aan die wet van God nie ...”*

**C.** Maar nou preek Moses nie net ons krisis nie.

Nee! Moses preek ook Evangelie.

*Verduidelik[[7]](#footnote-7)*

Daarom dat hy in Deut 30:6 sê:

*“die HERE jou God sal jou hart besny*

*en die hart van jou nageslag,*

*om die HERE jou God lief te hê*

*met jou hele hart en met jou hele siel,*

*dat jy kan lewe.”*

En dan doen-ie HERE-it

deur sy Seun aan-ie kruis.

*Bewys*

Paulus vertel daarvan in Kol 2:11.

Hy sê dat ons *“besny is met ‘n (hart)besnydenis ...*

*in die besnydenis deur Christus ...”*

toe Hy aan-ie kruis was.

En-an kom maak-ie HERE-aai hart-besnydenis

deur Christus aan-ie kruis

werklikheid in ons lewens deur-ie Gees.

*Bewys*

Paulus praat daaroor in Rom 2:28-29.

Die NT praat van wedergeboorte.

*Toepassing*

**I** En-it gebeur prakties in my lewe

as ek besef ek het ‘n hart vol haat.

Dis-ie Gees besig met hart-besnydenis.

**II** En dan-t ek berou.

Maar ek hoor ook Jesus wat my sondaars roep.

Dis-ie Gees besig met hart-besnydenis.

**III** En-an gaan ek.

En Jesus wys my nie weg nie.

Dis-ie Gees besig met hart-besnydenis.

**IV** En by Jesus word ek nuut

met my hart wat al meer wil leef met:

*“jy moet die HERE jou God liefhê met jou hele hart ...”*

Dis-ie Gees besig met hart-besnydenis.

*Oorgang*

En-an wil ek ook al meer leef

met Moses se prediking in ***vers 6-9***

van God-gesentreerd gaan altyd saam met Woord-gefundeerd

**I** in ons persoonlike lewe

**II** in ons gesinslewe

**III** en in ons publieke lewe.

**2.** So kom ons begin by ***vers 6***.

En hier-s Moses se fokus

op Woord-gefundeerd **in** **my persoonlike lewe**.[[8]](#footnote-8)

**A.** So Moses sê:

*“En hierdie woorde wat ek jou vandag beveel,*

***moet*** *in jou hart wees ...”*

*Verduidelik*

**I[[9]](#footnote-9)** Nou *“hierdie woorde”*  gaan oor ***vers 4-5***

Dit gaan oor-ie HERE se fondament-gebod:

*“Hoor, Israel, die HERE onse God is ‘n enige HERE.*

*Daarom moet jy die HERE jou God liefhê ...”*

**II[[10]](#footnote-10)** Maar *“hierdie woorde”*

gaan ook oor Moses se hele ***Deut***-preek.

*Bewys*

Daai *“wat ek jou vandag beveel ...”* wys-it.

Dit wat Moses vandag beveel

is uiteindelik sy hele ***Deut***-preek.

En dit ***moet*** in my hart wees.

*Verduidelik*

**I** So ek moet Moses se hele ***Deut***-preek

in my hart in kry.

Vir my wat ‘n NT-dissipel is is-i-die hele Woord

**II[[11]](#footnote-11)** En nou-t ons mos laas week gesien.

Hart gaan oor jou ‘binneste-ek’

waar jy dink emosioneel voel

bly-is hartseer-is kwaad begeer lief-hê

In jou hart wil en besluit jy.

Nou hier in in my hart in

moet ek-ie HERE se Woord in kry.

Dis-ie HERE se oproep deur Moses.

**B.** Hoe?

*Verduidelik*

**I** Wel voor my hart-besnydenis

of voor my wedergeboorte

en bekering na Jesus toe

kon ek nie.

Want toe-t ek-ie HERE en sy Woord gehaat.

Maar nou-t ek ‘n nuwe hart

waarmee ek-ie HERE wil lief hê.

En dan-it nie meer anders nie.

Met Ps 119:97 sê ek: *“Hoe lief het ek u wet ...”*

En-an wil ek-ie HERE se Woord in my hart hê.

**II[[12]](#footnote-12)** En dan kom ek op Ps 119:11 af.

Daar staan: *“Ek het u woord in my hart* ***gebêre*** *...”*

En-an vra ek bietjie rond.

En-an kom ek agter daai *“in my hart gebêre ...”*

is-ie Hebreeuse woord *tsafan*

en-it beteken:

Ek bestudeer en memoriseer-ie Woord.

**III[[13]](#footnote-13)** As ek nog verder soek

kom ek af op Ps 119:97 wat sê:

Die woord *“is my bepeinsing die hele dag.”*

Bepeinsing het weereens die betekenis van bestudeer.

Maar ook van oordink.

En ek kan-it redelik deur-ie loop van-ie dag doen

want ek he-dit mos begin memoriseer.

*Opmerking*

Ek sukkel baie me-die presiese woorde.

Maar ek begin al meer ‘n groot-storie onthou.

En dan kan ek dink wa-dit vir my sê.

En dis hoe die HERE se Woord in my hart in kom.

Daar in waar ek dink en voel en begeer en lief het

en wil en besluite neem.

Die Woord kom-aar in

as ek-it bestudeer memoriseer oordink toepas.

*Toepassing*

So doen ons-it?

Of bring ek net skool-werk in my hart in

of uiniversiteit-werk of-ie nuwe myn-wet

of hoeveel gif ek moet meng op 1000 L water

om 500 hektaar mielies te spuit.

Of maak ek tyd vir stilte-tyd

sodat ek-ie Woord kan lees

bestudeer memoriseer in my hart internaliseer.

Die HERE beveel ons om-it te doen.

Ouens met besnyde wedergebore harte wil-it doen.

So doen ons dit?

**C.** Weet julle:

Hierdie gaan jou persoonlike lewe

radikaal anders laat word.

*Verduidelik[[14]](#footnote-14)*

Want in Joh 17:17 bid Jesus vir al sy dissipels

en-an sê Hy vir God:

*“Heilig hulle in u waarheid; u woord is die waarheid.”*

So waarvoor Jesus bid

en-ie Vader verhoor Hom altyd[[15]](#footnote-15)

is-a-die HERE ons sy dissipels sal heilig.

*Opmerking[[16]](#footnote-16)*

Ons kan ook praat van heiligmaking.

So Jesus bid vir ons heiligmaking deur-ie HERE.

En heiligmaking is iets

wat deur ons lewe voortgaan.

Dis ‘n nuut-maak proses

waarin-ie HERE ons laat breek

met ons sondige denke sondige gevoelens

sondige begeertes sondige wil sondige besluite

in ons harte.

En dan sê Jesus

die HERE doen-it met sy Waarheid.

En sy Waarheid is sy Woord.

*Toepassing[[17]](#footnote-17)*

Wat waar is?

Wel ons he-dit in ons harte ingebring

met lees bestudeer memoriseer internaliseer

soos Moses ons beveel in ***Deut 6:6****.*

**I** En nou gaan-ie HERE

in ons harte aan-ie werk met sy Woord.

In-ie lig van sy Woord

sien ek al meer my sondige denke

my sondige gevoelens my sondige begeertes

my sondige wil en besluite.

**II** Ek gaan berou hê. Ek gaan bely.

Ek gaan daarmee breek.

**III** En al meer nuut begin dink

in lyn me-die Woord in my hart.

**IV** My gevoelens gaan al meer beheer word

deur-ie Woord in my hart.

**V** Ek gaan begeer

wa-die HERE my wys in sy Woord.

**VI** Ek gaan al meer wil wa-die HERE wil

soos Hy my dit wys in sy Woord in my hart.

**VII** Ek gaan al meer besluit

in lyn me-die Woord in my hart.

**VIII** Oor net mooi alles

gaan ek al meer nuut Woord-gefundeerd

dink voel begeer wil besluit

in lyn met die Woord wat ek in my hart in gebring het.

*Oorgang*

So is-ie Woord in ons harte?

Iternaliseer ek-it met stilte-tyd

lees bestudeer memoriseer oordink?

Die HERE gaan-it gebruik

en jou persoonlike lewe

net al meer Woord-gefundeerd laat word.

**3.** Nog iets wat radikaal en wonderlik Woord-gefundeerd gaan word

is **jou gesinslewe**.

En spesifiek jou kinderopvoeding.

**A.** Kyk ***vers 7***: *“en jy moet dit*

hierdie **Deut**-preek van Moses die Woord[[18]](#footnote-18)

*jou kinders inskerp ...”*

*Verduidelik[[19]](#footnote-19)*

*“inskerp”*  kom van-ie Hebreese woord *shanan* af.

En *shanan* gaan oor ‘iets met erns oor en oor leer’.

In-ie laaste deel van ***vers 7*** beklemtoon Moses dit:[[20]](#footnote-20)

*“en jy moet ... daaroor spreek*

*as jy in jou huis sit en as jy op pad is*

*en as jy gaan lê en as jy opstaan.”*

*Verduidelik[[21]](#footnote-21)*

So dis aan mekaar.

Oral altyd Woord Woord Woord.

Jou kinderopvoeding word in tyd en plek

altyd en oral Woord-gefundeerd.

**B.** *“en jy moet ... daaroor spreek*

*as jy in jou huis sit en as jy op pad is*

*en as jy gaan lê en as jy opstaan.”*

So wie-s-aai *“jy”* wa-dit gaan doen?

*Verduidelik*

**I[[22]](#footnote-22)** Wel in-ie Hebreeus is *“jy”* manlik.

Dis-ie pa-s.

*Bewys*

Paulus sê-it ook in Efes 6:4

*“En vaders ... voed (julle kinders) op*

*in die tug en vermaning van die Here.”*

**II[[23]](#footnote-23)** En natuurlik is-it ook-ie Ma’s.

*Bewys*

Spr 1:8 sê-it:

*“My seun, luister na die tug van jou vader,*

*en verwerp die onderwysing van jou* ***moeder*** *nie.”*

*Toepassing[[24]](#footnote-24)*

Ek dink Ma’s is-ie ouens

wat baie meer daar in-ie praktyk gaan besig wees.

Dis sy wat in-ie oggende hier by half 10

by die kinders op-ie mat gaan sit

en as jy daar verby kom

hoor jy hulle trek al weer by Abraham.

En as jy ‘n paar maande later daar verby kom

dan trek hulle by Paulus se tweede sending-reis.

En as jy weer daar kom

Dan-s hulle al weer by Genesis.

*Opmerking*

Spr 31:10 sê: *“haar waarde is ver bo korale.”*

**III[[25]](#footnote-25)** Maar in-it alles bly ons

as pa’s die verantwoordelike ouens.

*Bewys*

Dis hoe die HERE-it geskep het.

By ons ***Gen***-preke het ons-it gesien.

Hy-t-ie man as hoof gemaak.

Ek en my vrou is saam hierin. ‘n Span.

Maar die pa is die leier.

En dan ook die verantwoordelike een.

**C.** Kom ons praat bietjie oor die ***praktyk*** hiervan.

Hoe gaan hierdie *“en jy moet dit jou kinders inskerp*

*en daaroor spreek*

*as jy in jou huis sit en as jy op pad is*

*en as jy gaan lê en as jy opstaan”*

prakties gebeur?

*Verduidelik*

**I[[26]](#footnote-26)** Daai *“in jou huis sit ...”*

kan wys op-aai elke dag se gesprekke ui-die Woord.

Elke dag se Huisgodsdiens om-ie etenstafel.

*“in jou huis sit ...”* kan ook wys op-aai gesprekke

wat baie keer sommer net gebeur.

Gesprekke oor politiek boerdery

geskiedenis volk en land daai nuwe ou.

En dan va-die pa die gesprek Bybel toe.

Daai *“in jou huis sit ...”* kan ook vir-ie Ma’s die voorbeeld wees

van om deur-ie loop van die oggend

op ‘n lekker plek saam met die kinders te gaan sit

en dan uit ‘n lekker Bybel-onderrig-program

sistematies deur-ie Bybel te werk.

**II[[27]](#footnote-27)** Daai *“as jy op pad is* ...” sê

dat praat met jou kinders ui-die Woord

ook informeel moet gebeur.

Op pad Middelburg toe of Ermelo toe

sien on-aai skitterende weerkaatsings op-ie panne

die mooi mielies digte mis ryp aan-ie doring-drade

onverskillige taxis ‘n aaklige ongeluk.

Dit alles kan aanleidings wees

vir gesprekke ui-die Woord.

Die HERE gee-it vir ons.

**III[[28]](#footnote-28)** Daai *“as jy gaan lê en as jy opstaan”* sê:

Hoor hier: Dit moet aanhoudend wees.

Die dag moet toegevou wees in:

*“en jy moet daaroor spreek ...”*

**IV[[29]](#footnote-29)** Dit sê ook my kinders se opvoeding

mag nie in van mekaar afgeskeie hokkies gebeur nie.

Byvoorbeeld: As ek besluit

om my kind na ‘n skool toe te stuur

en dis regtig nie vanselfsprekend

dat kinders na ‘n skool toe ***moet*** gaan nie.

Maar as ek besluit om-it wel te doen

dan moet die opvoeding

wat by die skool gebeur die selfde wees

as-ie opvoeding

wat by die huis gebeur.

Dit moet Woord-gefundeerd wees.

Hoekom?

Wel omda-die HERE deur Moses sê:

*“jy moet daaroor spreek ...*

*as jy gaan lê en as jy opstaan”*

So die hele dag se opvoeding moet omvou wees

deur Woord-gefundeerd.

Die gr 1 juffrou moet van klei-speel tot leer skryf

laat gebeur binne die omgewing van Woord-gefundeerd.

Die ou wat wetenskap en wiskunde en geskiedenis gee

moet wys

hoe-aai vak alles me-die HERE

die Skepper van wetenskap en wiskunde

en-ie Outeur van geskiedenis

uit te maak het

en daar is om Hom te verheerlik.

*Opmerking[[30]](#footnote-30)*

**I** Ek kyk gister ‘n dokumentêr

wat verwys na ‘n studie

wat in Amerika in 2002 gedoen is.

Die studie wys

dat 88% van kinders in-ie kerk in Amerika

rondom 18 die kerk los.

Daar-s seker baie redes.

Een daarvan is

dat skool-kurrikulums nie Woord-gefundeerd is nie.

Maar wetenskap en evolusie-teorie-gefundeerd is.

So wat kinders leer

is-at wetenskap absoluut gesaghebbend is.

Wetenskap gee altyd regte antwoorde.

*Opmerking*

En dan wetenskap op ‘n evolusie-teorie-fondament.

En-ie Bybel?

Wel dis ‘n ou boek.

Primitiewe mense he-dit geskryf.

En so verkrummel jy die gesag van die Woord.

En hoekom sal jy dan aanhou

om jou vertroue te sit in ‘n Jesus van Nasaret

wat uit die dood opstaan.

Dis nie wetenskaplik nie.

**II** En dit beteken-ie

dat ons liewer nie ons kinders moet blootstel aan goed

soos evolusie nie.

Nee ons ***moet*** hulle blootstel.

Maar dan op-ie ***Deut 6:7*** manier.

En dis Woord-gefundeerd

saam met jou kinders.

En as hulle in ‘n skool is

en hierdie goed word daar geleer

dan maak jy seker jy ken die inhoud van-aai handboek.

Jy praat met jou kinders daaroor

vanui-die Woord. Jy rus hulle toe.

**D.** Hier-s nog iets.

Wat-s uiteindelik die groot doel

van *“en jy moet dit jou kinders inskerp*

*en daaroor spreek as jy in jou huis sit*

*en as jy op pad is*

*en as jy gaan lê en as jy opstaan”*?

*Verduidelik[[31]](#footnote-31)*

Wel dis-at ons as ouers

as ons uiteindelik-ie storie van-ie Woord gepraat het

met Moses se woorde in Deut 30:19

vir ons kinders moet sê:

*“die lewe en die dood,*

*die seën en die vloek het ek jou voorgehou.*

*Kies dan die lewe, dat jy kan lewe ...”*

So ons groot doel moet wees

om ons kinders God te laat ontmoet

en Jesus te laat ontmoet

en hulle dan op te roep om te kies:

‘Kies vir Jesus’

En hulle te vra: ‘Het julle al?’

*Toepassing*

Doen ons dit? Lei ons ons kinders

met Woord-gefundeerde opvoeding na Jesus toe?

Wys ons hulle prakties

met voorbeelde uit ons eie lewe

hoe jy vir Jesus aanneem?

Bid ons vir ons kinders se wedergeboorte

en bekering.

Is dit ons grootste doel

dat ons kinders vir ons sê:

‘Pa Ma *“die HERE onse God*

*is ook my ‘n enige HERE ...”*

En ek sukkel so baie. Maar ek wil Hom *“liefhê*

*met my hele hart en met my hele siel en met al my krag”*

Want ek het tot bekering gekom.

Ek het Jesus aangeneem.

En dis alles-ie HERE

Hy-t my hart kom besny.’

*Opmerking*

As hierdie nie die doel is nie

dan is ons opvoeding doelloos

al het my kind die mooiste matriek uitslae

en die grandste universiteitsgraad.

Want ek mis-ie doel

wa-die HERE vir my in ***Deut 6:7*** gegee het.

**4.** Kom ons gaan na ***vers 8-9*** toe.

**A.** En dan-s-it asof Moses net-ie kan ophou hiermee nie.

As-ie HERE jou hart besny

jou wedergeboorte gee

en jy-t Hom lief:[[32]](#footnote-32)

Wees dan Woord-gefundeerd

in jou persoonlike lewe en in jou gesinslewe.

*Bewys*

**I** Dis hoekom Moses in ***vers 8*** sê:

*“Ook moet jy (die Woord) as ‘n teken bind op jou hand,*

*en dit moet as ‘n voorhoofsband tussen jou oë wees.”*

*Verduidelik[[33]](#footnote-33)*

So jy moet heelty-daai teken sien

op jou hand en op-ie ou voor jou se voorkop.

En-an moe-daai teken jou herinner:

Bring die Woord in jou hart in!

Leef radikaal Woord-gefundeerd in jou persoonlike lewe

**II** Dis-ie selfde met ***vers 9***:

*“En jy moet dit op die deurposte (deur-kosyne[[34]](#footnote-34))*

*van jou huis ... skrywe.”*

*Verduidelik[[35]](#footnote-35)*

So daai geskryf op-ie kosyn

moet

as jy in jou huis instap

jou elke keer herinner:

In hierdie huis

moet my kinderopvoeding Woord-gefundeerd wees.

**B.** Daai laaste deel van ***vers 9*** sê

dit moet ook so wees vir my publieke lewe.

Dit moet Woord-gefundeerd wees.

Daai *“En jy moet dit ... op jou poorte skrywe”* sê dit.

*Verduidelik[[36]](#footnote-36)*

Lyk my daai *“poorte”* is-ie stad se poorte.

*Opmerking*

So dis in-ie ou tyd

toe stede mure om gehad het en poorte

waar jy in die stad ingegaan het.

En daar binne in-ie stad

is jy in-ie publieke lewe.

Maar dan-s-aai geskryf by die stadspoort ‘n teken.

Dit sê:

As jy nou in-ie publieke lewe ingaan

in-ie stad en op-ie internet.

Leef Woord-gefundeerd.

*Toepassing[[37]](#footnote-37)*

Nou ek dink-ie Moses bedoel-it letterlik nie.

Ek dink nie hy wil hê ons moet sy hele ***Deut***-preek

as teken op ons hande en voorkoppe vasbind nie

of op ons voordeur se kosyne skryf nie

of op ‘n groot bord

hier by die ingang van Hendrina/Carolina nie.

Nee waaroor-it gaan

is-at ons ons self en mekaar

aan mekaar en aan mekaar daaraan moet herinner:

Wees radikaal en ek bedoel dit wees radikaal Woord-gefundeerd

**I** in jou persoonlike lewe.

So kry die Woord in jou hart.

**II** in jou gesinslewe.

So praat met jou kinders aan mekaar ui-die Woord.

**III** in jou publieke lewe

in-ie dorp by die werk op-ie internet.

**Slot**

Doen ons dit? Het ons-ie HERE lief?

Is ons radikaal Woord-gefundeerd?

Moses sê:

*“Ek neem vandag die hemel en die aarde*

*as getuies teen julle;*

*die lewe en die dood, die seën en die vloek*

*het ek jou voorgehou.*

*Kies dan die lewe, dat jy kan lewe, jy en jou nageslag.”[[38]](#footnote-38)*

En ek sê

ek dink ons moet dit almal sê uit ons harte:

*“Bekeer ons tot U, HERE, dan sal ons ons bekeer;*

*vernuwe ons dae soos in die voortyd.”[[39]](#footnote-39)*

**Amen.**

**Antwoorddiens**

***Gebed***

***Barmhartigheidsdiens***

***Slotsang***  Ps 18: 1, 14

**Wegstuurseën.**

Ontvang nou die seën van die HERE en gaan in vrede.

**“Die genade van die Here Jesus Christus**

**en die liefde van God**

**en die gemeenskap van die Heilige Gees sy met julle almal!**

**Amen.**

1. Vgl Deuteronomium 6,4-5.docx [↑](#footnote-ref-1)
2. Where true love to God exists in the heart, it will manifest itself in a regard to his will, and in the diligent keeping of his commandments. Hence his words were to be not only in the memory of the people, but laid upon their heart (cf. ch. 11:18), that they might be ever present to the thought and will (Spence-Jones, H.D.M. ed., 1909. Deuteronomy, London; New York: Funk & Wagnalls Company).

   Such love has a practical expression (vv. 6–9). These verses are commands, yet they are also the natural consequence of loving God (Brown, P.E., 2008. Deuteronomy: An expositional commentary, Leominster, UK: Day One Publications). [↑](#footnote-ref-2)
3. Vgl Craigie se Deut komm bl 170-171; Brown se Deut komm bl 97-98; Currid se Deut komm bl 146; Bybel met Verk aantekeninge, vol 1 bl 378. [↑](#footnote-ref-3)
4. Vgl Williamson, Sealed with an oath, bl 112-113; Deuteronomium 6,4-5.docx [↑](#footnote-ref-4)
5. Vgl Nederlandse Geloofsbelydenis art 13-14; Heidelbergse Kategismus Sondag 2-4; Dordtse Leerreëls 3/4:1-5. [↑](#footnote-ref-5)
6. Vgl Nederlandse Geloofsbelydenis art 13-14; Heidelbergse Kategismus Sondag 2-4; Dordtse Leerreëls 3/4:1-5. [↑](#footnote-ref-6)
7. Vgl Deuteronomium 6,4-5.docx [↑](#footnote-ref-7)
8. Vgl Craigie se Deut komm bl 170; Brown se Deut komm bl 97-98. [↑](#footnote-ref-8)
9. Vgl Bybel met verk aant vol 1 bl 378 [↑](#footnote-ref-9)
10. Vgl NIDOTTE vol 3 bl 1000; Lange se Deut komm bl 95; Craigie se Deut komm bl 170. Vgl ook die volgende: The whole is here described as “these commandments” (lit., “these words”), a term that encompasses the full corpus of the covenant text as communicated by Moses but which is encapsulated especially in the Shema of vv. 4–5 (Merrill, E.H., 1994. Deuteronomy, Nashville: Broadman & Holman Publishers). [↑](#footnote-ref-10)
11. Vgl Deuteronomium 6,4-5.docx; Vgl ook Pierre, The Dynamic heart in daily life, bl 12, 16-17, 19, 20, 22 [↑](#footnote-ref-11)
12. Vgl TWOT vol 2 bl 774; NIDOTTE vol 3 bl 840; Calvyn se komm op Eks-Deut vol 1 bl 366 [↑](#footnote-ref-12)
13. Vgl NIDOTTE vol 1 bl 1001, vol 3 bl 1236 [↑](#footnote-ref-13)
14. Vgl Reymond, A New systematic Theology of the Christian faith, bl 778. [↑](#footnote-ref-14)
15. Vgl Ps 2:8; Joh 11:42 [↑](#footnote-ref-15)
16. Vgl Grudem, Systematic Theology – An introduction to Biblical doctrine, bl 748-749. [↑](#footnote-ref-16)
17. Dit gaan hier oor die praktyk van heiligmaking deur God met sy Woord – vgl Joh 15:1-2; Efes 4:22-24; Rom 12:12. [↑](#footnote-ref-17)
18. Vgl Craigie se Deut komm bl 170 [↑](#footnote-ref-18)
19. Vgl NIDOTTE vol 4 bl 197; Currid se Deut komm bl 145. [↑](#footnote-ref-19)
20. Vgl Waltke, An old Testament Theology, bl 485 [↑](#footnote-ref-20)
21. Vgl Bybel met Verk aant vol 1 bl 378; Verklarende Bybel bl 200; K& se Deut komm bl 324; Fernando se Deut komm bl 265 [↑](#footnote-ref-21)
22. Vgl NIDOTTE vol 1 bl 220 [↑](#footnote-ref-22)
23. Vgl NIDOTTE vol 1 bl 220, 672, vol 4 bl 1084; Currid se Deut komm bl 97 [↑](#footnote-ref-23)
24. Vgl Fernando se Deut komm bl 264 se eie lewensverhaal. [↑](#footnote-ref-24)
25. Vgl Reformation Heratige study Bible, bl 1711. [↑](#footnote-ref-25)
26. Vgl Brown se Deut komm bl 97; Fernando se Deut komm bl 264-266 [↑](#footnote-ref-26)
27. Vgl Fernando se Deut komm bl 265; NIDOTTE vol 4 bl 560-561 [↑](#footnote-ref-27)
28. Vgl Bybel met verk aant vol 1 bl 378; VerklarendeBybel bl 200; K&D se Deut komm bl 324; Fernando se Deut komm bl 265. [↑](#footnote-ref-28)
29. Vgl Craigie se Deut komm bl 170; Weeks, The Christian school – an introduction, bl 2 [↑](#footnote-ref-29)
30. Vgl DVD: Fallout – students explain why thwy left or reained in church (creation.com/fallout). [↑](#footnote-ref-30)
31. Vgl Currid se Deut komm bl 145; Brown se Deut komm bl 97 [↑](#footnote-ref-31)
32. Vgl Brown se Deut komm bl 98; Craigie se Deut komm bl 171; Currid se Deut komm bl 146; Bybel met verk aant vol 1 b 378. [↑](#footnote-ref-32)
33. Vgl TWOT vol 1 bl 18; NIDOTTE vol 2 bl 358; Fernando se Deut komm bl 265; Bybel met verk aant vol 1 bl 378 [↑](#footnote-ref-33)
34. Vgl NAV [↑](#footnote-ref-34)
35. Vgl Vgl Brown se Deut komm bl 98; Craigie se Deut komm bl 171; Currid se Deut komm bl 146; Bybel met verk aant vol 1 b 378. [↑](#footnote-ref-35)
36. Vgl NIDOTTE vol 4 bl 209-210; Currid se Deut komm bl 146; Verklarende Bybel bl 200. [↑](#footnote-ref-36)
37. Verses 8 and 9 are to be interpreted metaphorically. God’s commands and words are to be ever before the eyes of his people. Their houses bear witness to their obedience to God’s word and they do not change into different people when they pass through their gates and go out and about for work or business. Privately and publicly they are to live out what God says (Brown, P.E., 2008. Deuteronomy: An expositional commentary, Leominster, UK: Day One Publications).

    Vers 8: It is more likely, however, that the Lord’s real intent in this command was symbolic: his laws should guide all the doing of the hands and all the thinking of the head.

    Vers 9: Again, the figurative or symbolic meaning should be considered: God wanted his words to be integrated into the daily life of his people. Wherever they were and whatever they were doing, they were to be governed by his commandments. This should serve as a reminder to all of us that Christianity is not just a one-day-a-week religion (Redford, D., 2008. The Pentateuch, Cincinnati, OH: Standard Publishing). [↑](#footnote-ref-37)
38. Deut 30:19 [↑](#footnote-ref-38)
39. Klaagl. 5:21 [↑](#footnote-ref-39)